Kalpasan ti kararag, napanak ket nangan iti dayta a kita ti taraon a gagangay a mangpasakit kaniak,
ket diak pulos narikna ti ut-ot - agingga ita nga aldaw!
TESTIMONIO
Babaen ti turay iti nagan ni Jesucristo, awatem ti wayawayam!
Awatem ti pannakaagasmo!
Awatem ti panagballigim!
Umawatka iti pannakaisubli!
Awatem dayta! Awatem dayta ita nga aldaw!
Merick ti naganko, ket addaak idiay Knoxville, Tennessee, USA.
Naggapuak iti East Africa, Tanzania, ket immayak ditoy idi pay 2007.
Manipud iti dayta a tiempo, kalpasan ti agarup lima a tawen a napalabas, nangrugin a madlawko idin ti sumagmamano a panagbalbaliw.
Napadasak idi ti ut-ot iti tianko, adu ti sakit,
nangruna no manganak iti saba, kamatis wenno tubbog ti lemon.
Adu ti ut-ot a mapaspasaranko, isu a inananusak dayta iti apagbiit.
Ket kalpasanna inkeddengko ti mapan agpadoktor para iti dayta ket nag-appointment-da.
Iti aldaw ti pannakayproceso, no sadino nga inkabilda kaniak ti kamera,
dimteng ti resulta nga adda angin - adu unay ti angin kaniak.
Inawaganda dayta iti gastritis, a nakaigapuan ti adu nga ut-ot.
Uray no dadduma, mariknak ti sakit ti pusok.
Sakbayna, pampanunotek nga isyu ti puso dayta - kasla dandanin maatake ti pusok.
Kalpasanna, adu ti mapaspasaranko a sakit ti ulo.
Isu nga inpandak iti panangagas ket agtomtomar nak iti agas
tapno maksayan ti angin ta awan ti agas a makaagas iti dayta a kita ti kasasaad.
Intuloyko ti nagtomar iti agas.
Iti ngudo ti aldaw, napanunotko, ‘Itultuloyko ti agtomar iti agas a kanayon.’
Kalpasanna, kinunak, ‘Saan, makapagtalekak iti Dios gapu ta ammok a kabaelan ti Dios ti mangyeg iti panagbalbaliw kaniak.’
Ket intultuloyko ti nagkararag - ngem mapaspasaranko pay laeng ti saem kaniak.
Insardengko ti agtomar iti agas, isu a kada kaanko kadagita a kita ti taraon...
Gapu ta diak maisardeng ti mangan iti taraon nga imbagada nga isardengko,
a kankanek sipud pay idi addaak idiay Africa.
Napadasak dayta a saem iti dandani walo a tawen.
Maysa nga aldaw addaak iti social media - ket am-ammok ni Kabsat Chris sipud pay idi adda iti SCOAN.
Natakuatak nga nagsubli idiay UK, ket intuloyko nga sursuroten isuna.
Ammok nga isuna ket nasayaat, ken napakumbaba a adipen ti Dios.
Ket nakitak no kasano a nakikonektar kenkuana dagiti tattao ken no kasano a paregtaenna ida.
Isu a nabendisyonannak unay kadagiti pammaregtana.
Intultuloyko a pinaregta ti bagik iti aniaman nga imparegtana kaniak.
Intuloyko ti nagkonekta ken panagparegta ti bagik babaen iti dayta.
Ket kalpasanna nakitak ti link maipapan iti no kasano ti agkonekta para iti kararag.
Ammok nga iturturongnak ti Espiritu ti Dios a mangsurot iti dayta a link ken mangisubmitir iti kiddawko a kararag.
Idi impatulodko ti kiddawko, naawisnak a makikadua iti Interactive Prayer inton Mayo 4, 2024.
Nagkonektaak iti panagserbi, nagur-urayak iti iyuumay ni Kabsat Chris.
Isu a bayat a naka-konektaak panawen dayta dagiti testimonyo.
Nakonektaak, dumdumngeg bayat ti panangpaneknek dagiti tattao iti inaramid ti Dios iti biagda.
Ti maudi a tao, maysa a babai manipud South Africa,
ket mangpaneknek idi maipapan iti isu met laeng a parikut a naglabasak iti dayta a kanito.
Dayta ti paneknekanna idi.
Ammok a maysa dayta a nadiosan a pannakadutok, ken ammok nga umaw-awatak iti pannakaagasko
sadiay a mismo kalpasan a namatiak a no agasan ti Dios, agasannak met.
Isu nga intuloyko ti nagkararag, a patiek nga ‘ita nga aldaw ti aldawko’ ket awatek ti pannakaagasko.
Bayat nga immay ni Kabsat Chris, nakipagkararagkami. Nagkarkararagkami.
ket manipud iti dayta a kanito, Nangrugin a mariknak ti panagbalbaliw kaniak.
Nangrugin a mariknak ti talna. Awan ti nariknak a kita ti ut-ot.
Ket kalpasan ti panagkararag, napanak nangan iti dayta a kita ti taraon a gagangay a mangpasakit kaniak,
ket diak pulos narikna ti ut-ot - agingga ita nga aldaw!
Mannakabalin ti Dios ket inaramidna dayta para kaniak.
No manganak iti utung wenno aniaman a kita ti taraon nga addaan iti lemon, kamatis wenno kasdiay,
diak marikna ti ut-ot.
Wenno no uminomak iti orens wenno tubbog ti kahel, . Awanen ti ut-otko.
Isu nga awanen ti ut-ot.
Ket kinapudnona, narigat ko idi nga alaen iti turogko.
Nu manganak idi, nakasikigak nga maturog.
Ngamin, no dadduma, mapasarak ti panagtiritir ti buksit nu maturogak.
Masapul nga agusarak iti pungan tapno maipangato ti ulok nu maturogak.
Ngem inaramid ti Dios dayta para kaniak.
Kayatko nga ibaga kadagiti tattao - nakaskasdaaw ti Diostayo ken Isuna ti naayat nga Ama.
Ammona ti marikriknatayo. Ammona ti saemtayo. Ammona ti sangsangit tayo.
Ket kanayon nga ipasdekna dagiti nadiosan a pannakadutok para kadatayo.
Kanayon a mariknana ti marikriknatayo.
Awan ti makarikna iti marikriknatayo - kas iti Dios.
Awan ti makakita kadagiti luatayo - kas Dios.
Isu a kanayon nga naasi ti Dios kadatayo.
Kas maysa nga anak ti Dios, masapul met a mamatika.
No inaramid ti Dios para kaniak, aramidenna met para kenka. Isu ket naimbag a Dios!